อาภา ภาวิไล

อาภา ภาวิไล (เกิด 23 มกราคม พ.ศ. 2536) ชื่อเล่น แม็กกี้ เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 มีชื่อเสียงจากการแสดงภาพยนตร์เรื่อง คน-โลก-จิต และ สูบคู่กู้โลก ภายหลังเธอได้เซ็นสัญญาเป็นนักแสดงในสังกัดช่อง 7ได้รับโอกาสแสดงละครเย็นก่อนข่าวภาคค่ำเรื่องแรกเรื่อง แม่ค้า แสดงคู่กับ ภัทรเดช สงวนความดี ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ และมีผลงานการแสดงมิวสิกวิดีโอและผลงานการแสดงภาพยนตร์อีกหลายเรื่อง

ประวัติ 
อาภา เกิดเมื่อวันที่ 23 มกราคม พ.ศ. 2536
 เกิดที่กรุงเทพมหานครเป็นนักแสดงและนางแบบชาวไทยในสังกัดช่อง 7 เอชดีเป็นบุตรสาวของ อรุณ ภาวิไล และหลานสาวของ อุไร ภาวิไล และศาสตราจารย์กิตติคุณ ดร.ระวี ภาวิไลอาภามีพี่น้องร่วมกัน 2 คน เธอเป็นบุตรสาวคนที่ 2 จบการศึกษาจากโรงเรียนประถมศึกษาที่โรงเรียนเซ็นต์จอห์นและจบการศึกษาโรงเรียนมัธยมศึกษาที่โรงเรียนหอวังและสำเร็จระดับปริญญาตรีจากวิทยาลัยนานาชาติคณะนิเทศศาสตร์ สาขา วิทยุและโทรทัศน์กระจายเสียง มหาวิทยาลัยกรุงเทพ

ปัจจุบันอาภาได้สำเร็จการศึกษาปริญญาโทคณะรัฐศาสตร์ มหาวิทยาลัยกรุงเทพธนบุรีกำลังศึกษาจะศึกษาต่อระดับปริญญาเอก

การงาน 
อาภา เธอเริ่มเข้าสู่ในวงการบันเทิงเริ่มต้นจากการแคสติ้งในการเป็นแสดงภายหลังเธอได้รับโอกาสร่วมแสดงละครเรื่อง น้องใหม่ร้ายบริสุทธิ์ ออกอากาศทางช่อง 3 และผลงานมิวสิกวิดีโอและเดินแบบและโฆษณาเป็นต้น

ปัจจุบันอาภาเธอได้เซ็นสัญญาในการเป็นนักแสดงในสังกัดช่อง 7 เอชดีและเป็นนางเอกเรื่องแรกในละครก่อนข่าวภาคค่ำ เรื่อง แม่ค้า  ในบทบาท "นิรชา" / "แตน" 
แสดงคู่กับ ภัทรเดช สงวนความดี จนเรตติ้งสูงสุด 21.6ในประจำปี พ.ศ. 2556 

ในปี พ.ศ. 2559 อาภา เธอมีผลงานละคร เรื่อง แฝดล่องหน และเป็นการพลิกบทบาทครั้งแรกแสดงบทเป็นบทฝาแฝด แสดงคู่กับ หลุยส์ เฮส ในช่วงละครเย็นก่อนข่าวภาคค่ำในช่วงนั้นได้รับกระตอบรับและคำติชมเป็นต้น

ในปี พ.ศ. 2560 อาภา เธอมีผลงานละคร เรื่อง สารวัตรแม่ลูกอ่อนในบทบาท "ร.ต.อ.หญิง ละเวง" แสดงคู่กับ ชนกันต์ พูนศิริวงศ์ เป็นละครตลกและดราม่าเป็นเรื่องราวตามหาองค์รัชทายาทที่หายไปทำให้เรื่องนี้ประสบความสำเร็จจนเรตตติ้งสูงสุด 8.1 ประจำปี 2560

ในปี พ.ศ. 2566 เธอได้ออกมาเป็นนักแสดงอิสระหลังอยู่ช่อง 7 มา 9 ปีโดยละครเรื่องสุดท้ายที่เธอได้เล่นไว้ให้กับทางช่อง 7คือ เภตรานฤมิต

ผลงาน

ละครโทรทัศน์

ผลงานภาพยนตร์

ผลงานละครอื่นๆ 
ละคร สัมผัสพิศวง ตอน อะไหล่มนุษย์ ช่อง 3
ละครซิทคอม สารภีหรรษา ช่อง ไทยพีบีเอส
ละครเพลงสุนทรภรณ์ หนึ่งในดวงใจ The Musical
ภาพยนตร์โทรทัศน์ชุด ชีวีตที่ถูกลืม ตอน โลกของขวัญ ช่อง ไทยพีบีเอส
ละครเทิดพระเกียรติ ฝายน้ำใจ ช่อง 5
ละครซิทคอม เป็นต่อ ตอน คาสฉะโนว่าหน้าควาย ช่องวัน

รางวัล 
 รางวัลพิฆเนศวรประจำปี 2557 ครั้งที่ 3 สาขานักแสดงดาวรุ่งหญิงยอดเยี่ยม จาก แม่ค้า ช่อง 7
 รางวัลภาพยนตร์ไทย สมาคมผู้กำกับภาพยนตร์ ครั้งที่ 6 สาขานักแสดงสมทบหญิงยอดเยี่ยม จากภาพยนตร์ แม่เบี้ย (รับรางวัลรองชนะเลิศ)
 รางวัล BIOSCOPE AWARDS 2016 สาขาการแสดงแห่งปี 2559 จากภาพยนตร์ ปั้มน้ำมัน (รับรางวัล)
 รางวัล STARPICS Thai Film Awards ครั้งที่ 14 ประจำปี 2559 สาขานักแสดงสมทบหญิงยอดเยี่ยม จากภาพยนตร์ ปั้มน้ำมัน (รับรางวัล)
 รางวัลภาพยนตร์ไทย ชมรมวิจารณ์บันเทิง ครั้งที่ 25 สาขานักแสดงสมทบหญิงยอดเยี่ยม จากภาพยนตร์ ปั้มน้ำมัน (รับรางวัล)
 รางวัล Thai Film Director Award 2017 สาขานักแสดงสมทบหญิงยอดเยี่ยม จากภาพยนตร์ ปั้มน้ำมัน (รับรางวัล)
 รางวัล MAYA AWARDS 2017 สาขาดาราสมทบขวัญใจ มหาชน จากภาพยนตร์ ปั้มน้ำมัน
 รางวัลนาคราช ประจำปี 2565 นักแสดงนำหญิง จากละครเรื่อง ตุ๊กตา

อ้างอิง

แหล่งข้อมูลอื่น 

นิเทศศาสตร์
นักแสดงจากกรุงเทพมหานคร
นักแสดงหญิงชาวไทย
พุทธศาสนิกชนชาวไทย